
 26.2.2021
 BG
 Официален вестник на Европейския съюз
 L 68/174
 РЕГЛАМЕНТ ЗА ИЗПЪЛНЕНИЕ (ЕС) 2021/348 НА КОМИСИЯТА
 от 25 февруари 2021 година
 за одобряване на карбендазим като съществуващо активно вещество за употреба в биоциди от продуктови типове 7 и 10
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него,
 като има предвид, че:
 (1)
 С Делегиран регламент (ЕС) No 1062/2014 на Комисията (2) е установен списък на съществуващи активни вещества, които следва да бъдат оценени с оглед на евентуалното им одобряване за използване в биоциди. Този списък включва карбендазим.
 (2)
 Карбендазим бе оценен за употреба в биоциди от продуктов тип 7 — консерванти за покрития, и в продуктов тип 10 — консерванти за зидария, описани в приложение V към Директива 98/8/ЕО на Европейския парламент и на Съвета (3), които съответстват на продуктови типове 7 и 10, както са определени в приложение V към Регламент (ЕС) No 528/2012.
 (3)
 На 2 август 2013 г. оценяващият компетентен орган на Германия представи на Комисията доклада за оценката заедно със своите заключения.
 (4)
 В съответствие с член 7, параграф 2 от Делегиран регламент (ЕС) No 1062/2014 на 10 декември 2019 г. становищата на Европейската агенция по химикали (4) („Агенцията“) бяха приети от Комитета по биоцидите, който взе предвид заключенията на оценяващия компетентен орган.
 (5)
 От член 90, параграф 2 от Регламент (ЕС) No 528/2012 следва, че веществата, за които оценяването от страна на държавите членки е приключило към 1 септември 2013 г., следва да бъдат оценявани съгласно разпоредбите на Директива 98/8/ЕО.
 (6)
 Съгласно становищата на Агенцията може да се очаква, че биоцидите от продуктови типове 7 и 10, съдържащи карбендазим, отговарят на изискванията на член 5 от Директива 98/8/ЕО, ако са спазени определени спецификации и условия, свързани с тяхната употреба.
 (7)
 Поради това е целесъобразно карбендазим да бъде одобрен за употреба в биоциди от продуктови типове 7 и 10 при спазване на определени спецификации и условия.
 (8)
 В становищата на Агенцията се стига до заключението, че карбендазим отговаря на критериите за класифициране като мутагенно вещество категория 1B и като токсично за репродукцията вещество категория 1B в съответствие с Регламент (ЕО) No 1272/2008 на Европейския парламент и на Съвета (5).
 (9)
 Тъй като карбендазим следва да бъде одобрен в съответствие с Директива 98/8/ЕО, като се вземат предвид тези свойства, в съответствие с най-новата практика, установена съгласно същата директива, срокът на одобрението следва да бъде значително по-кратък от 10 години. Освен това, тъй като карбендазим се е ползвал от преходния период, предвиден в член 89 от Регламент (ЕС) No 528/2012 от 14 май 2000 г. и е бил в процес на партньорска проверка от 2 август 2013 г., както и с цел възможно най-скоро да се разгледа на равнище ЕС, с оглед на евентуално подновяване на одобрението, дали условията на член 5,